Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
USA nimetas murettekitavaks Iisraeli seaduseelnõu,
mille ministrite komitee nädala algul heaks kiitis,
et tagasiulatuvalt legaliseerida
Iisraeli ehitisi nn palestiinlaste eramaal.
Moslemitest Knesseti liikmed esitasid istungil moslemite palvekutse
kui Iisraeli valitsuse ministritekomitee kiitis heaks eelnõu
piirata mošeede valjuhääldite valjust.
Eile säras Jeruusalemma vanalinna kohal
ligi 70 aasta suurim ja kirkaim täiskuu.
Viimati oli kuu maale nii lähedal 1948. a.
Iisraeli Ülemkohus lükkas tagasi peaminister Netanyahu valitsuse palve
pikendada illegaalse juudi asunduse Amona evakueerimistähtaega.
Kohus vastas, et valitsuse palve põhineb kaalutlustel,
millega esialgne otsus juba arvestas.
See tähendab katset otsust muuta ja kohus peab seda vastuvõetamatuks.
2014. a detsembris otsustas toonane Ülemkohtu president Grunis,
et Amona majad ehitati palestiinlaste eramaale
ja lammutatakse kahe aasta jooksul.
Evakueerimistähtajaks määrati 25. detsember 2016.
Riik palus oktoobris evakueerimist edasi lükata,
et kodanikele alternatiivseid lahendusi leida.
Riigi väitel tahetakse evakueerimist läbi viia rahumeelselt ja intsidentideta
kuid ei suuda järgmise kahe kuuga elanikele uusi elukohti leida.
Riik rõhutas, et kui kohus palvet ei rahulda,
ollakse valmis evakueerima ettenähtud kuupäeval.
Peaminister Netanyahu puudutas Amona olukorda fraktsiooniistungil,
kuid ei kommenteerinud Ülemkohtu otsust.
Ta rõhutas, et valitsus on teadlik Amona elanike kriisist
ja püüab erinevatel viisidel probleemi lahendada.
Üheks võimaluseks on suruda läbi nn reguleerimiseelnõu,
et tagasiulatuvalt legaliseerida Iisraeli ehitus palestiinlaste eramaal,
kui maju ei ehitatud seaduse rikkumise eemärgil
ja kui maaomanikele heldelt kompensatsiooni makstakse.
USA nimetas ministrite komitee poolt nädala algul heaks kiidetud
Iisraeli seaduseelnõu murettekitavaks ja avaldas lootust, et see ei lähe läbi.
Meile teeb tõsist muret seadusandlus, mis lubab seadustada
palestiinlaste eramaal asuvad illegaalsed Iisraeli asundused.
Iisraeli riigiprokurörgi avaldas kahtlust,
kas uus eelnõu põhiseadusele vastab.
Seaduse jõustumine sillutaks tee
kümnete illegaalsete asunduste seadustamisele Läänekaldal.
See tähendaks pretsedenditut ja murettekitavat sammu,
mis pole kooskõlas Iisraeli varasemate õiguslike arvamustega
ja eemalduks Iisraeli kauasest poliitikast
mitte ehitada palestiinlaste eramaale.
Meie poliitika asunduste suhtes on selge.
Usume, et nad õõnestavad rahuprotsessi.
Seadus edendaks dramaatiliselt asundustegevust,
mis kahe riigi lahenduse võimalust juba niigi tõsiselt ohustab.
See muudab selgemaks Iisraeli valiku
uute asunduste ehitamise ja rahu säilitamise võimaluse vahel.
Mõistame, et enne jõustumist peab seadus veel mitu sammu läbima.
Loodame, et see ei lähe läbi.
Amona elanikud aga pidasid eile kriisikoosoleku,
kus pöördusid otse peaminister Netanyahu poole
reguleerimiseelnõu läbisurumiseks, mis seadustaks nende asunduse
ja tühistaks Ülemkohtu otsuse nad oma kodudest evakueerida.
Ligi 20 aastat Amonas elanud Tamar Nivri hoiatas Iisraeli meedias,
et IDF sõdurid kohtavad vastupanu, kui nad asundust lammutama tulevad.
Nivri sõnul on olemas käsud ja seadused
ning eksisteerib mõistus ja inimlik põhimoraal.
Iisraeli riigis pole tema sõnul mõeldav, et juudid oma maalt välja aetakse.
Ometi lubas Amonat kaitsva kampaania juht Avihai Bo'aron,
et asunike juhtkond hoiab ära asjade vägivallaks arenemise.
Moslemitest Knesseti liikmed
kasutasid ära parlamendi arutelu
mošeede valjuhääldite valjuse piiramise eelnõu teemal
ja esitasid kolleegide ees protestiks
moslemite palvekutse.
Kahe päeva eest vastu võetud eelnõu
keelustab mošeedel palvekutse esitamise minarettide valjuhäälditest.
Eelnõu esitati mitmete linnade elanike korduvate kaebuste järel
mošeede palvekutsete ebamõistlike valjuse teemal.
Palvekutse kõlab kella nelja-viie vahel igal hommikul
ja häirib mittemoslemitest elanike und.
Peaminister Netanyahu kiitis Likudi istungil seaduse vastuvõtmist
ja lubas, et ei lase eelnõu algatajail
seda lahjendada ja sisutühjaks muuta.
Brüsselis, Belgias kogunesid EL välisministrid arutama
Ida Partnerluste tulevikku, Türgit, Süüriat ja Iraani.
Viimase suhtes ütlesid ministrid, et jätkavad jõupingutusi
suhete taastamiseks Iisraeli peavaenlase Iraaniga
kooskõlas mullu Teheraniga sõlmitud tuumaleppega,
mille USA uueks presidendiks valitud Trump tühistada lubas.
Euroopa Liit rõhutas, et riigid peavad Iraani lepingust kinni pidama.
Kuigi EL ja Iraani suhted on mitmes valdkonnas lähenenud,
pole EL-il õnnestunud tuua Iraani koostööle Süürias,
kus see võitleb president Assadi pool Lääne toetatud mässuliste vastu.
Iraanis peaksid mais presidendivalimised toimuma.
EL ootab, et praegune president Rouhani jätkab veel ühe ametiaja.
Temalt oodatakse nähtavaid tulemusi Läänele lähenemisel.
Eile säras Jeruusalemma iidse vanalinna kohal
ligi 70 aasta suurim ja kirkaim täiskuu.
Nn superkuu tuli nähtavale õhukese pilvekardina tagant.
Astronoomide sõnul oli kuu viimati maale nii lähedal 1948. a.
Kuu kaugus Maast vaheldub, kuna see tiirleb ovaalsel orbiidil.
Astronoomide andmeil
on järgmine võimalus kuud Maale nii lähedal näha 2034. a.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri